Теодор Траянов
Черно цвете

chitanka.info

Запей ми песни недопети,

запей за радост без звезди,

за черното отровно цвете,

що цъфва в горестни гърди.

Запей ми тъй! Засмукан корен

ти с детски пръсти изтръгни,

тогава взор, от сълзи морен,

ще зърне пролетни страни.

Запей, не слушай, че те питам

над нас ли плаче есента,

запей ми, нека падат скритом

безмълвни сухите листа.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.